Asphodelus

Asphodelus (Graece ) est genus plantarum florentium familiae Asphodelacearum (olim Liliacearum), indigena Europae, Africae, Asiaeque, foliis longis et angustis, floribus in racemis crescentibus.

 Apud antiquos 
Apud Graecos antiquos asphodelus cum morte coniungebatur. Homerus in Odyssea pratum asphodelorum (Graece "ἀσφοδελὸς λειμών") apud inferos describit.Homerus, Odyssea 11.539, 11.573, 24.13. Flos Proserpinae sacer erat et super sepulcra serebatur.Christian Hünemörder, "Asphodelos", in Brill's New Pauly, editione interretiali (2006).

Plinius in Naturali historia haec de asphodelo dicit:

Ceterae eiusdem generis folio differunt: asphodelus oblongum et angustum habet, scilla latum et tractabile, gladiolus simile nomini. asphodelus manditur et semine tosto et bulbo, set hoc in cinere tosto, dein sale et oleo addito, praeterea tuso cum ficis, praecipua voluptate, ut videtur Hesiodo. tradunt et ante portas villarum satum remedio esse contra veneficiorum noxiam. asphodeli mentionem et Homerus fecit. radix eius napis modicis similis est, neque alia numerosior LXXX simul acervatis saepe bulbis. Theophrastus et fere Graeci princepsque Pythagoras caulem eius cubitalem et saepe duum cubitorum, foliis porri silvestris, anthericum vocavere, radicem vero, id est bulbos, asphodelum. nostri illud albucum vocant et asphodelum hastulam regiam, caulis acinosi, ac duo genera faciunt.Gaius Plinius Secundus, Naturalis historia 21.108–110.

 Species 
 Asphodelus acaulis Desf.
 Asphodelus aestivus Brot.
 Asphodelus albus Mill.
 Asphodelus ayardii Jahand. & Maire
 Asphodelus bakeri Breistr.
 Asphodelus bento-rainhae P.Silva
 Asphodelus cerasiferus J.Gay
 Asphodelus fistulosus L.
 Asphodelus gracilis Braun-Blanq. & Maire
 Asphodelus lusitanicus Cout.
 Asphodelus macrocarpus Parl.
 Asphodelus ramosus L.
 Asphodelus refractus Boiss.
 Asphodelus roseus Humbert & Maire
 Asphodelus serotinus Wolley-Dod
 Asphodelus tenuifolius Cav.
 Asphodelus viscidulus Boiss.

 Notae 

 Nexus externi 

Categoria:Plantae hortenses
Categoria:Asphodeloideae
Categoria:Genera plantarum